钦定古今图书集成/明伦汇编/氏族典/第405卷 > 《廖用贤尚友录》 > 吕温
## 钦定古今图书集成/明伦汇编/氏族典/第405卷 > 《廖用贤尚友录》 > 吕温

按《唐书吕渭传》：“渭子温，字和叔，一字化光。贞元末，擢
进士第，与韦执谊厚，因善王叔文，再迁为左拾遗，以
侍御史副张荐使吐蕃。会顺宗立，吐蕃留温不遣，元
和元年乃还，而柳宗元等皆坐叔文贬，温独免，进户
部员外郎，与窦群昵。群为御史中丞，荐温知杂事，宰
相李吉甫持之。时吉甫为宦侍所抑，温乘其间，谋逐”
之，奏“吉甫阴事”，宪宗骇异，贬温均州刺史，再贬为道
州。久之，徙衡州，卒。